
ACORD DE COLABORARE 
între Consiliul local al primariei Soldanesti  și asociația obștească Acasa la Radacini  din orasul Soldanesti 
28.04.2026									        or. Soldanesti

Consiliul Local din orasul Soldanesti , în persoana primarului dl Groza Vadim, cu sediul în orasul Soldanesti, raionul Soldanesti, Republica Moldova, IDNO/cod fiscal  1007601004641, care acţionează în baza Legii cu privire la administraţia publică locală nr.436-XVI din 28.12.2006 
ŞI
Asociația Obștească Acasa la Radacini  din orasul Soldanesti , (numită în continuare „Asociația”) cu sediul în or.Soldanesti str .31 August 18/112 , Republica Moldova, IDNO/cod fiscal 1025620003740, reprezentată de D-l Grigore Cernei, având funcția de director executiv, care acționează în baza Statutului Asociației și Legii nr. 86 din 11.06.2020 cu privire la organizațiile necomerciale, pe de altă parte, 

au semnat prezentul Acord prin care au convenit asupra următoarelor:

Aspecte introductive
(1) În sensul prezentului Acord se folosesc următoarele noțiuni: 
Administraţie publică locală - totalitatea autorităţilor publice locale constituite, în condiţiile legii, pentru promovarea intereselor generale ale locuitorilor unei unităţi administrativ-teritoriale;
Asociație de Băștinași – asociație obștească creată în scopul consolidării suportului băștinașilor plecați dintr-o localitate, în țară sau peste hotare, pentru realizarea și implementarea diverselor inițiative și proiecte locale, menite să contribuie la dezvoltarea localității lor de origine din Republica Moldova;
Beneficiar - comunitatea din orasul Soldanesti , în folosul căreia își desfășoară activitatea părțile semnatare.
(2) Părţile semnatare, 
bazându-se pe prevederile Constituţiei Republicii Moldova, Legii nr. 435-XVI din 28.12.2006 privind descentralizarea administrativă, Legii nr. 436-XVI din 28.12.2006 privind administraţia publică locală, Legii 
nr.86/2020 cu privire la organizațiile necomerciale și Hotărârea Guvernului nr. 725 din 08.09.2017 cu privire la mecanismul de coordonare a politicii de stat în domeniul diasporei, migrației și dezvoltării,
având la bază abordarea integrată a domeniului diasporei, migrației și dezvoltării la nivel local, 
dorind și recunoscând necesitatea unei colaborări eficiente dintre Primărie, Consiliul Local orasul Soldanesti și Asociația, în vederea asigurării îmbunătățirii condițiilor de trai a locuitorilor comunității, pentru o dezvoltare locală durabilă,
au convenit asupra următoarelor:

Articolul I
Scopul şi obiectul Acordului
(1) Scopul prezentului Acord constă în asigurarea unui cadru de cooperare între părțile semnatare      în vederea implementării eficiente a abordării integrate a domeniului diasporei, migraţiei şi dezvoltării la nivel local, precum și valorificării maxime a oportunităților aduse de migrație, pentru  îmbunătăţirea situaţiei social-economice la nivel local.
(2) Obiect al prezentului Acord îl reprezintă totalitatea acțiunilor (proiecte de dezvoltare, initiative civice, campanii sociale/de informare, etc.) ce vor fi întreprinse de părțile semnatare pentru dezvoltarea eficientă și durabilă a orasul Soldanesti prin  valorificarea proceselor migrațioste.
                                                                  Articolul II
Organizarea şi funcţionarea 
(1) Colaborarea dintre părțile semnatare se realizează, pe bază de consens, prin trasarea în comun a obiectivelor, elaborarea planului de lucru cu distribuirea sarcinilor, acțiunilor specifice și  estimarea resurselor necesare pentru  atingerea obiectivelor propuse.
(2) Părțile se vor întruni în ședințe prestabilite sau ad-hoc, online sau offline, conform necesităților, dar nu mai rar decât o dată în trimestru. 
(3) Părțile semnatare se vor conduce în activitatea lor de Regulamentele instituționale de activitate, politicile interne și de Planul de Acțiuni comun, aprobat și votat de către  Consiliul Local.                
(4) Oricare dintre părți poate propune spre implementare acțiuni și inițiative ad-hoc sau proiecte noi, altele decât cele incluse în Planul de Acțiuni comun, dar care contribuie la scopul și obiectivele prezentului Acord. Partea care invocă necesitatea acţiunii trebuie să argumenteze necesitatea acesteia, iar cealaltă parte va susține sau va veni cu contraargumente, dacă nu va fi de acord să susțină. Atunci când se ajunge la consens, acțiunile și proiectele noi propuse vor fi incluse în Planul de acțiuni.
(5) Activitatea de bază a părților se va referi la:
a) Comunicarea reciprocă eficientă și regulată.
b) Colectarea și schimbul continuu de date și informații despre și pentru cetățenii plecați din localitate şi persoanele afectate de fenomenul migraţiei.
c) Consultarea în comun a populației și băștinașilor în stabilirea priorităților de dezvoltare locală și identificarea ideilor pentru proiecte și inițiative comunitare.
d) Lansarea și implementarea în comun a inițiativelor, campaniilor și proiectelor la nivel local în domeniul infrastructurii tehnico-edilitare, social, cultural, economic, antreprenorial, turism, educational, asistență social și altele de interes comunitar, în conformitate cu legislația în vigoare.
e) Elaborarea și actualizarea continuă a bazei de date a cetățenilor plecați din localitate și atragerea acestora în diverse activități realizate pentru dezvoltarea localității

Articolul III
Drepturile şi obligaţiile părţilor 
(1) În procesul exercitării prevederilor prezentului Acord, părţile au următoarele drepturi:
a) să participe în comun la elaborarea strategiilor, programelor, proiectelor de dezvoltare a localităţii; 
b) să decidă în comun asupra acțiunilor necesare realizării scopului şi obiectivelor prezentului Acord;
c) să contribuie cu toată capacitatea disponibilă la realizarea scopului şi obiectivelor Acordului;
d) să fie informate reciproc, în mod exclusiv şi operativ, asupra situației privind inițiativele și proiectele locale implementate, problemele existente, soluțiile propuse pentru depășirea impedimentelor, oportunitățile de dezvoltare, planurile şi perspectivele de acțiune;
e) să implementeze în comun inițiativele și proiectele ce se regăsesc în Planul de acțiuni comun, pentru dezvoltarea localității;
f) să monitorizeze în comun îndeplinirea obligațiilor privind realizarea prevederilor prezentului Acord;
g) să monitorizeze în comun calitatea activităților executate;
h) să înainteze propuneri de creştere a calităţii şi optimizare a modalităţii de  implementare a inițiativelor și proiectelor locale ce constituie obiectul prezentului Acord;
i) să iniţieze modificarea şi/sau completarea prezentului Acord, în cazul modificării reglementărilor legale în vigoare, a condiţiilor tehnice sau economice care au stat la baza prezentului Acord; 
j) să revoce unilateral prezentul Acord, cu o informare prealabilă a celeilalte părţi, în condiţiile prezentului Acord.
(2)	În realizarea sarcinilor prezentului Acord, părțile semnatare au următoarele obligații:
a)	să coopereze constructiv în vederea realizării obiectivelor propuse în acest Acord și în Planul de Acțiuni comun     
b)	să ofere informații relevante celeilalte părți semnatare, la solicitarea acesteia și în limitele cunoașterii cauzei;
c)	să acorde ajutorul celeilalte părți semnatare în realizarea sarcinilor propuse, în limita resurselor umane, de timp și financiare disponibile;
d)	să depună diligența necesară și să acționeze cu bună credință pentru realizarea sarcinilor propuse în cadrul inițiativelor și proiectelor de dezvoltare locală;
e)	să inițieze persoanele noi implicate din rândul băștinașilor și administrației publice locale de nivel 1, în domeniul diasporei, migrației, dezvoltării și a activităților deja realizate în comun.
(3)	Părţile semnatare au şi alte drepturi şi obligaţii care rezultă din legislaţia în vigoare şi prezentul Acord.
Articolul IV
Instrumentele şi sursele de finanţare
(1)	În scopul organizării continue şi menţinerii în stare de funcţionare a inițiativelor și proiectelor locale ce constituie obiectul prezentului Acord, pot fi utilizate următoarele instrumente:
a)	atragerea și implicarea financiară și nonfinanciară a populației locale și a băștinașilor din localitate,  în inițiativele și proiectele locale;
b)	aplicarea din numele părților semnatare, în comun, sau individual, la oportunități de finanțare internă și externă, pentru diverse proiecte sau inițiative de dezvoltare locală;
c) cofinanțarea din partea Consiliului Local (în cazul disponibilității resurselor financiare) a proiectelor identificate de comun acord, dar inițiate și implementate de Asociație în beneficiul comunității;
d)	stabilirea unui mecanism determinat şi continuu de finanţare.
(2)	Sursele de finanţare privind organizarea colaborării între părţile semnatare sunt divizate în două categorii: surse de finanţare interne şi surse de finanţare externe. 
(3)	Finanţarea externă se constituie din asistenţa financiară acordată de băştinaşi, cetăţeni plecaţi peste hotare, diasporă, cetăţeni străini şi donatori.
(4)	Finanţarea internă se compune din alocările efectuate de către părțile semnatare     .
(5) 	O posibilă sursă de finanțare a colaborării și inițiativelor comune sunt banii colectați  în cadrul campaniilor de crowdfunding.
(6) 	Indiferent de forma de finanțare identificată pentru un proiect sau o inițiativă de dezvoltare locală, resursele vor fi administrate prin acord comun și coordonare a părților la fiecare etapă. 

Articolul V
Patrimoniul şi alte cheltuieli
(1)	Cheltuielile privind întreţinerea patrimoniului necesar îndeplinirii activităţilor prevăzute de prezentul Acord sunt asigurate în mod continuu, conform unui mecanism stabilit de părțile semnatare, în funcție de fiecare situație. 
(2)	APL asigură, în măsura posibilităților, acordarea în condiții preferențiale a spațiului pentru desfășurarea activității Asociației, cheltuielilor de logistică pentru desfășurarea evenimentelor incluse în Planul de acțiuni, altor cheltuieli în limita bugetului disponibil.

Articolul VI
Dispoziţii finale
(1)	Prezentul Acord se încheie pe  durata de 4 ani, care începe de la data semnării prezentului Acord.
(2)	Litigiile ce ar putea rezulta din prezentul Acord vor fi soluționate de către părțile semnatare pe cale amiabilă.  
(3)	Modificarea sau încetarea prezentului Acord se va face numai din motive obiective şi întemeiate, prin acordul de voinţă al ambelor părţi semnatare.
(4)	Acordul încetează la iniţiativa unei sau ambelor părţi semnatare, în mod  benevol, cu preavizul în scris, depus cu cel puţin 30 de zile calendaristice înainte, întru informarea celeilalte părţi semnatare.
(5)	Prezentul Acord este întocmit în 2 exemplare, câte un exemplar pentru fiecare parte, cu valoare juridică egală. 
(6)	Prezentul Acord reprezintă voința ambelor părți semnatare și produce efecte juridice din data semnării.  

Pentru confirmarea celor menționate, părțile semnatare au semnat prezentul Acord, în conformitate cu legislația Republicii Moldova, la data și locul indicate la început.

Semnăturile părților

	Primăria orasul Soldanesti

Groza Vadim


Primarul orașului Șoldănești



	Asociația Obștească Acasa la Radacini din orasul Soldanesti

Cernei Grigore

